**INSTITUT RUĐER BOŠKOVIĆ**

RKP 3041

Zagreb, 11. prosinac 2023.

**OBRAZLOŽENJE OPĆEG DIJELA FINANCIJSKOG PLANA**

**ZA RAZDOBLJE 2024-2026.**

**PRIHODI I PRIMICI**

Ukupni prihodi i primici za 2024g. planiraju se u visini 74.749.069 €, za 2025.g. u visini 58.500.293 €, a za 2026.g. u visini 52.099.930 €.

Plan za 2024.g. je veći za 79% u odnosu na ostvarene prihode u 2022.g., i to prvenstveno zbog kapitalnog znanstveno - infrastrukturnog projekta Otvorene znanstvene infrastrukturne platforme za inovativne primjene u gospodarstvu i društvu (O-ZIP) koji obuhvaća unaprjeđenje i rekonstrukciju postojećih sadržaja IRB-a za istraživanje i razvoj, izgradnju novih sadržaja za istraživanje u ključnim prioritetnim područjima, te nabavu i instalaciju znanstvene opreme potrebne za provedbu aktivnosti istraživanja i razvoja. Dodatan razlog povećanja je novo programsko financiranje javnih instituta.

Iz istih razloga su planirani i povećani prihodi u projekcijama za 2025. i 2026.g., ali u manjem opsegu s obzirom na predviđeni završetak projekta O-ZIP.

Rekapitulacija financijskog plana po izvorima financiranja:

 u EUR



Izvor 11 – Opći prihodi i primici obuhvaća slijedeće planirane prihode u 2024.g.:

1. Obnovu infrastrukture oštećene potresom u iznosu od 312.809 €.
2. Programsko financiranje javnih instituta u okviru limita dobivenog od strane Ministarstva znanosti i obrazovanja (MZO) i to :
* Osnovna komponenta:
	+ Plaće za redovan rad i ostali troškovi za zaposlenike iz Državne riznice u iznosu od 25.444.367 €.
	+ Materijalni i drugi slični troškovi poslovanja u iznosu od 2.477.594 €.
* Dio razvojne komponente programskih sredstava u iznosu od 312.500 €.
* Dio izvedbene komponente programskih sredstava u iznosu od 87.500 €.

Na izvoru 12 Sredstva učešća za pomoći planirana je domaća komponenta sudjelovanja u projektima Europskog fonda za regionalni razvoj (EFRR). Planirani prihodi u 2024. g. iznose 5.267.838 € i to u cijelosti za projekt O-ZIP.

U sklopu izvora 51 Pomoći EU planirani su prihodi u iznosu od 1.839.798 e za projekte u slijedećim grupama:

* Program Obzor 2020 u iznosu od 752.203 €. Prihodi su manji od u odnosu na prethodne godine zbog isteka projekata.
* Program Obzor Europa koji je nastavak programa Obzor 2020, planiran je iznos od 1.037.595 €, što je gotovo tri puta više u odnosu na plan za 2023.g., a s obzirom na to da je riječ o novom program EU.
* Ostale EU pomoći – planirane u iznosu od 50.000€.

Plan za izvor 52 Ostale pomoći u 2024. iznosi 3.979.062 € i obuhvaća grupe slijedećih prihoda:

* Projekte Hrvatske zaklade za znanost (HrZZ) temeljem dobivene obavijesti s njihove strane. HrZZ je sredstva rasporedio na znanstvene institute temeljem dobivenog limita MZO-a o koje su oni planirali u Proračunu RH ili iz Europskih projekata. Tako planirana sredstva iznose 2.738.962 € i značajno su manja nego prošlih godina, jer uključuju samo ugovorene projekte, a ne one iz novih poziva.
* Sredstva od bilateralnih projekta u iznosu od 63.447 €, što je nivou višegodišnjeg prosjeka.
* Sredstva za projekte gdje smo partner - prijenos sredstava između proračunskih korisnika istoga proračuna u iznosu 1.155.056 €.
* Projekti Međunarodne agencije za atomsku energiju (IAEA) u iznosu od 21.597 €.

Na izvoru 61 planirane su donacije u iznosu od 75.408 €. Od tog iznosa na domaće donacije se odnosi iznos od 62.725 €. Inozemne donacije koje inače imaju zaseban izvor 63, također su planirane na izvoru 61, zbog ograničenja za unos izvora 61 u zadanim planskim tablicama MZO-a. Za inozemne donacije planiraju se prihodi u iznosu od 12.683 €.

U sklopu izvora 563 Europski fond za regionalni razvoj aktivnost planirani su prihodi u iznosu od 30.024.685 €. Najveći dio planiranih sredstava odnosi se na projekt O-ZIP, a ostatak na druge projekte financiranih iz strukturnih fondova.

Na izvoru 581 planiraju se sredstva iz Mehanizma za oporavak i otpornost iz kojeg će se dodatno financirati programska sredstva i to:

* Dio razvojne komponente programskih sredstava u iznosu od 1.126.628 €.
* Dio izvedbene komponente programskih sredstava u iznosu od 1.201.297 €.

Izvor 815 odnosi se na Namjenski primitak iz Nacionalnog programa za otpornost i oporavak (NPOO) za obnovu grda oštećenih u potresi s energetskom obnovom u iznosu od 388.321 €.

U razdoblju 2024. - 2026.g. ne planiraju se prihodi i primici od nefinancijske imovine, zaduživanja i sl.

**RASHODI I IZDACI**

Ukupni rashodi i izdaci za razdoblje 2024. – 2026.. planiraju se u istoj visini kao i prihodi. To znači da se na kraju svake godine očekuje da neće biti manjka ili viška rashoda.

Planirani iznos rashoda u 2024.g. od 74.749.069 €, veći je za 62% u odnosu na ostvarene rashode u 2022.g. s obzirom da je u toj godini tek krenula realizacija projekta O-ZIP i to samo nabava znanstvene opreme i građevinski radovi na lokacija Martinska u blizini Šibenika. U 2023.g. projekt O-ZIP je krenuo i u Zagrebu, ali ne od početka godine. Tako da će 2024. biti prva godina u kojoj će u cijelosti biti rashodi za taj projekt, a koji će se nastaviti i u razdoblju 2025-2026.

Dodatan razlog većih planiranih rashoda u odnosu na izvršenje u 2022.g. su rashodi za zaposlene (bruto plaće, ostali rashode za zaposlene i doprinose na plaće). Prvenstveno uslijed povećanja osnovice za obračun plaće. Također, rashodi za zaposlene su u planu povećani i zbog porasta broja zaposlenih u odnosu na prethodne godine.

**PRIJENOS SREDSTAVA IZ PRETHODNE I U SLJEDEĆU GODINU**

U razdoblju 2024. - 2026.g. ne planiraju se prijenosi sredstava iz prethodne ili u sljedeću godinu (donos i odnos).

**UKUPNE I DOSPJELE OBVEZE**

Stanje ukupnih i dospjelih obveza korisnika na dan 31. prosinca 2022. kao i na dan 30. lipnja 2023.g.:

|  |  |  |
| --- | --- | --- |
|  | **Stanje obveza na dan 31.12.2022.** | **Stanje obveza na dan 30.06.2023.** |
| Ukupne obveze | 3.834.139 € | 2.439.456 € |
| Dospjele obveze | - | - |